Chambeshi begynner som en bekk i fjellene i nordøst-Zambia nær Tanganyikasjøen i 1760 meters høyde. Etter 480 km munner den ut i Bangweulusumpene, som ligger ved Bangweulusjøen. Vannet renner deretter ut fra sumpene som elva Luapula, som munner ut i Mwerusjøen og fortsetter under navnet Luvua, som munner ut i elva Lualaba, som nedenfor Boyomafallene skifter navn til Kongo.